ஹனுமா விஹாரி

ஹனுமா விஹாரி (பிறப்பு:அக்டோபர் 13, 1993) என்பவர் இந்தியத் துடுப்பாட்ட அணியின் துடுப்பாட்ட வீரர் ஆவார். இவர் உள்ளூர்ப் போட்டிகளில் ஆந்திரப் பிரதேசமாநில அணிக்காக விளையாடி வருகிறார். வலதுகை மட்டையாளரான இவர் வலதுகை புறத்திருப்பப் பந்து வீச்சாளரும் ஆவார். 2012 ஆம் ஆண்டில் ஆத்திரேலியாவில் நடைபெற்ற 19 வயதிற்கு உட்பட்டோருக்கான துடுப்பாட்ட உலகக் கோப்பைத் தொடரில் கோப்பை வென்ற இந்திய அணியில் இடம்பெற்றிருந்தார். 2018 இங்கிலாந்துத் தொடரில் தேர்வுத் துடுப்பாட்டப் போட்டியில் அறிமுகமானார்.

 சர்வதேச போட்டிகள் 
ஆகஸ்டு, 2018 இந்தியத் துடுப்பாட்ட அணியின் இங்கிலாந்துச் சுற்றுப் பயணம், 2018 இல் நடைபெற்ற தேர்வுத் துடுப்பாட்டத் தொடரில் இறுதி இரண்டு தேர்வுத் துடுப்பாட்டத் தொடரில் விளையாடுவதற்காக இவர் தேர்வானார். செப்டம்பர் 7, 2018 இல் தனது முதல் தேர்வுத் துடுப்பாட்டப் போட்டியில் விளையாடினார். ஐந்தாவது தேர்வுத் துடுப்பாட்டப் போட்டியில் தனது முதல் ஐம்பது ஓட்டங்களைப் பதிவு செய்தார்.

 சான்றுகள் 

 வெளியிணைப்புகள் 
 ஹனுமா விஹாரி கிரிக் இன்ஃபோ 


பகுப்பு:வாழும் மக்கள்
பகுப்பு:இந்தியத் துடுப்பாட்டக்காரர்கள்
பகுப்பு:1993 பிறப்புகள்
பகுப்பு:இந்தியத் தேர்வுத் துடுப்பாட்டக்காரர்கள்